Media sien Ramaphosa as swak | Die Vryburger
Media sien Ramaphosa as swak
September 27, 2019 - Nuus
Die linkse media wat 'n groot ophef gemaak het toe Cyril Ramaphosa die beheer by Zuma oorgeneem het is nou van sy grootste kritici.
Hy word beskryf as 'n president wat die pad byster geraak het, swak is en gebind is aan die ANC.
Sy onvermoë om op te tree teen partylede wat betrokke is by bedrog en korrupsie maak dat sy beeld verder verswak. Sy openbare optrede toon duidelike tekens van 'n moeë persoon en iemand wat nie rigting gewend is nie.
Ingeligte bronne reken die nuwe siening oor die ANC se president het sy eerste vonk getoon met 'n hele aantal onwaarhede wat hy plaaslik en in die buiteland kwytgeraak het.
Sy misleidende verduideliking in die parlement oor die R500,000 wat Bosasa in sy bankrekening gedeponeer het, word steeds beskou as 'n ernstige oortreding.